K o m u n i k é

Vláda Slovenskej republiky na svojom zasadnutí dňa .......... 2007 schválila materiál “Dohoda medzi vládou Slovenskej republiky a vládou Srbskej republiky o rozvojovej spolupráci ” ako pokračovanie dohody podpísanej 19. júna 2003 s bývalým štátnym spoločenstvom Srbska a Čiernej Hory s platnosťou do 8. februára 2007. 

Vzhľadom na pokračovanie aktivít slovenskej oficiálnej rozvojovej pomoci v Srbskej republike aj po skončení platnosti predošlej dohody je potrebné uzavrieť novú dohodu, rešpektujúcu zmeny v štátnom usporiadaní. Vláda SR poverila jej podpisom ministra zahraničných vecí SR a ako alternáta štátnu tajomníčku ministerstva zahraničných vecí a veľvyslanca SR v Srbskej republike.

Dohoda zabezpečuje kontinuitu vytvoreného základného právneho rámca pre poskytovanie rozvojovej pomoci Srbskej republike a vymedzuje všeobecné podmienky tejto pomoci.